### Beslutning

Der blev stemt om forslaget:
A, F, Ø, Kalundborg-listen, B, C, O og V stemte for.
D stemte imod.

Godkendt, idet følgende blev valgt som repræsentanter for flygtninge- og indvandrerorganisationer:

Claus Bech Badr
Bobby Andreasen
Berit Clausen
Kristina Mathiasen
Iben Holm
Heidi Holm
Niels Dam

Stedfortrædere:
Asta Lauritsen
James Lund
Søren Paulsen
Olga Friis

Og som repræsentant fra administrationen:
Minna Kristoffersen, frivilligkonsulent.

### Sagsfremstilling

## Resume og sagens baggrund

Valg af medlemmer til Integrationsrådet.

## Indstillinger

Kommunaldirektøren indstiller,

1. at der vælges 7 medlemmer blandt flygtninge- og indvandrerforeninger eller andre tilsvarende personer i kommunen (forretningsordenens § 2, stk. 2). Der er afholdt opstillingsmøde, hvor interesserede kunne melde sig, og hvor det blev besluttet, hvem der indstilles til Integrationsrådet, jfr. nedenstående.
2. at der vælges op til 2 personer fra relevante foreninger, arbejdsmarkedets parter, skolebestyrelser m.v., når det nye Integrationsråd er nedsat (forretningsordenens § 2, stk. 3).
3. at arbejdsmarkedschefens indstilling godkendes (forretningsordenens § 2, stk. 4).

## Behandling

Kommunalbestyrelsen.

## Sagsfremstilling

Integrationsrådet kan afgive vejledende udtalelser om den almindelige integrationsindsats i kommunen.

Kommunalbestyrelsen udpeger medlemmerne til Integrationsrådet således, jf. forretningsordenen:

1. Der vælges 7 medlemmer blandt flygtninge- og indvandrerforeninger eller andre tilsvarende personer i kommunen (forretningsordenens § 2, stk. 2). Der afholdes opstillingsmøde, hvor interesserede kan melde sig, og hvor det besluttes, hvem der indstilles til Integrationsrådet.
2. Op til 2 personer fra relevante foreninger, arbejdsmarkedets parter, skolebestyrelser m.v. vælges efter indstilling fra de øvrige medlemmer af Integrationsrådet i forening (forretningsordenens § 2, stk. 3).
3. Kommunalbestyrelsen kan endvidere udpege en eller flere repræsentanter for kommunen som medlemmer af rådet (forretningsordenens § 2, stk. 4).

Administrationen har indhentet følgende indstillinger:

*Repræsentanter for flygtninge- og indvandrerorganisationer (§ 2, stk. 2)*

* Simon Nørgaard
* Bobby Andreasen
* Berit Clausen
* Rola Said
* Iben Holm
* Heidi Holm
* Niels Dam

Stedfortrædere:

* Asta Lauritsen
* Mehrdad Rahmian
* Søren Paulsen
* Serife Deveci

*Administrationen (§ 2, stk. 4)*

Arbejdsmarkedschefen indstiller, at følgende udpeges som repræsentant fra administrationen (§ 2, stk. 4):

* Minna Kristoffersen, frivilligkonsulent

Udpegning jfr. Forretningsordenens § 2, stk. 3 finder sted på et senere møde i Kommunalbestyrelsen, når indstilling fra det nye Integrationsråd foreligger.

## Økonomiske konsekvenser

Ingen.